EAOK_Sinod (EAA.1655.3.615)

Lehekülg 128
raudkangiga. Uksel olnud aga haagid lahti ja kang eest ära
võetud. Muud uksed ja aknad ning lukud olnud näiliselt kõik
terved ja korras. Nad sulgenud altari kaudu koridorist väljaviiva
ukse jälle, pannud haagid kinni ja kangi ette. Kui laulu
harjutus lõppenud, lukustanud nad ka kiriku peauksed ja
sellest räägiti ka minule samal õhtul. Et kirikus üteldi kõik
korras olevat ja midagi kadunud ei nähtud olevat peale 3/4 pu-
deli kiriku veini, ei läinud mina ligemalt seda kõike vaata-
ma ja arvasin et ehk on kiriku kella lööja Toomas Koppel
hooletuse läbi ukse lahti unustanud, sest eelmisel päeval,
pühapäeval 28 mail oli Valgas gaasi kaitse päev ja kiriku-
tornis oli vaate punkt telefoniga ja anti lennukite ilmu-
misel häda signaale. Teisipäeval 30 mail tuli kellalööja jälle
kiriku juure ja võttis koguduse kantseleist võtmed kirikusse
pääsemiseks. Kiriku võtmete tagasi toomisel tegin kella lööjale
märkuse, et ehk on see tema hooletuse läbi sündinud, et
altarist väljaviiv välisuks lahti oli. Tema ütles, et ta sellest
midagi ei tea ja ei mäletavat. Pühade laupäeval 3 juunil s.a.
võtnud kellalööja koguduse kantseleist jällegi kiriku võtmed,
läinud avanud kiriku uksed kiriku puhastamiseks ja tuulu-
tamiseks. Hiljem tulnud ka veel mõned koguduse naised abiks..
kirikut puhastama ja ka kirikuvanem O. Kõiv toonud
kiriku ilustamiseks kaskesid ja teinud muid korraldusi kiri-
ku puhastamiseks ja ilustamiseks pühiks. Selle järele as-
tunud ta küünla müügi kassa-kapi ette ja tahtnud seda
avada. Küünla tagavara kapi ees oli rippuv lukk ja sahtlite
ees, kus väheselt vahetus raha hoiti, olid harilikud sahtli
lukud. Kui kirikuvanem aga võtnud rippuva luku kätte,
et võtmega seda avada, avanenud aga see tema käes võtmeta
ja ligemalt nüüd järele vaadates, märganud et kõik lukud
on lahti murtud ja kapid ja sahtlid avatud, küünlad segi
paisatud ja raha ära võetud. Raha on ära viidud ligi
40 krooni. Kui kirikuvanem minule kohe sellest teatas, s.o.
laupäeval 3 juunil s.a. kella 1/2 11 ajal, helistasin kriminaal
politseisse telefoni kaudu ja palusin vanemat ametnikku
hra Hiiopit asja üle vaatama ja juurdlust toime panema.
Kriminaal politsei vanem ametnik Hiiop ilmus viibima-
ta kohale ja algas kirikuvanemaga O. Kõiv`aga ülevaatust.
Mina ilmusin ka ise kohe selle järele kirikusse, et kindlaks
teha vargust ja mis kirikust on ära varastatud.
Kirikuvanem oma arveraamatute kaudu tegi kindlaks,
et raha on küünla müügi kassast ära viidud ühes mit-
mesuguste korjandus,- liikmemaksu- ja lehemüügi rahaga.
kokku 37-38 krooni. Küünlaid ära viidud ei ole, ei ole
ka muud midagi kadunud küünla kassast.
Kirikus on kõik omal kohal ja sealt ära viidud ei
ole midagi. Altaris võtsin üksikasjalise järele vaatuse
ette. Altarist on ära viidud altaris seisvast kiriku tarbe
asjade kapist 2 armulaua pruunist siidist rätikut, ära
viidud ehk ära joodud 3/4 pudelit kiriku veini, aga tühi
pudel oli omal kohal kapis; ära viidud kapist veel ka
60-70 eksemplari surnute üle loetavat andeksandmise
palvelehte. Muud tarbeasjad mis kapis olid, on kõik
alles jäetud, kuid siiski osaliselt segi paisatud ja
nähtavasti on midagi otsitud, kas raha või väärt asju.
Altaris seisva peaaltari aujärje katet üles tõstes näh-
tus ka seal nagu kõik korras olevat, kuid evangeliumi
üles tõstes oli antimins ühes ümbrikrätikuga kokku
kortsutatuna evangeliumi all. Antiminsi ligemalt
järele vaadates ja lahti võttes nägin, et antiminsi
sisse õmmeldud mastikus oleva püha inimeste
ihu jaokese kohalt on antimins katki käristatud
ja mastiku kuulikene välja uristatud, mis aga
seal samas antiminsi vahel oli. Antiminsi vahelt
on aga ära viidud käsnakene. Teised asjad olid
aujärjel kõik omal kohal ja ära viidud ei ole
midagi. Peaaltaris ja samuti ka kõrval altaris olid
kõik teised asjad kohal ja ära kadunud ei ole
midagi. Kiriku üldine kahju on kr. 45 - 50.
Kõige selle kohta koostati protokoll, ülekuulati
mind, kirikuvanemat O. Kõiva, kiriku kellalööjat
T. Koppelit. Asi on määratud juurdlusele ja senini